burgasdotpro/wikipedia huggingface dataset:
Nestoris

Nestoris ("nestoris") je typ starogréckej keramickej nádoby.
Nestoris (mn. č. "nestorides") je keramická nádoba podobná amfore so štyrmi uchami (dvomi veľkými vertikálnymi a dvomi malými horizontálnymi, typ 3a má len dve vertikálne). Jej tvar, ktorý má pôvod v južnej Itálii, má niekoľko rôznych foriem. Podľa najrozšírenejších sa delí na šesť typov (1a, 1b, 1c, 2, 3a, 3b). Používali sa zrejme na nalievanie obetných tekutín pri určitých rituáloch. 
Nestorides sa vyrábal väčšinou v Lukánii a Apúlii najmä z béžovo žltej hliny. Najstaršie boli zdobené väčšinou červenofigúrovým štýlom na čiernom pozadí. Na gréckom západe sa červenofigúrová keramika začala vyrábať v polovici 5. stor. pred Kr., a to v piatich hlavných lokalitách (dielňach), lukánskej, apúlskej, kampánskej, sicílskej a paestskej. V Apúlii sa vyvinuli dva štýly zdobenia váz, raný prostý štýl a zdobený štýl, ktorý sa uplatňoval pri zdobení nestorides (ako aj veľkých váz, amfor atď.). Ich nálezy z hrobek v Ruvo del Monte odhaľujú, ako sa ich forma na konci
6. stor. pred Kr. vyvinula z ollai, keramických alebo kovových nádob guľatého tvaru. Miestne nestorides tu pretrvali až do 4. stor. pred Kr. (zdobené boli väčšinou rastlinnými motívmi). V 4. stor. pred Kr. sa v južnej Itálii vyrábali prostejšie nádoby s čiernym leskom zdobené bielou, hnedou a červenou farbou, so zvieracími a rastlinnými motívmi, vencami a príležitostne ženskými hlavami.
Etiópske cisárstvo

Etiópske cisárstvo (amhar. የኢትዮጵያ ንጉሠ ነገሥት መንግሥተ, Mangista Ityop'p'ya; iné názvy: Habešské cisárstvo, Abesínske cisárstvo, Habeš, Abesínia, Abesínsko - ďalšie krátke historické názvy pozri v článku Etiópia) bol africký štát nachádzajúci sa na území dnešnej Etiópie a Eritrei. Existovalo približne od roku 1137, kedy sa na etiópsky trón dostala dynastia Zangweovcov. Po nich nastúpila v roku 1270 Šalmunovská dynastia, ktorá uhájila nezávislosť Etiópie po dobu 700 rokov a to aj po tzv. „bitke o Afriku“ medzi európskymi veľmocami počas 19. storočia s výnimkou niekoľko rokov počas druhej svetovej vojny, kedy bola Etiópia obsadená talianskymi vojskami. Cisárstvo, ako etiópske štátne zriadenie, sa udržalo do roku 1975, keď bola monarchia zvrhnutá a nastolená ľavicová socialistická vláda.
О̆

О̆ (minuskula о̆) je písmeno cyriliky. Písmeno je variantom písmena О, doplnené o oblúčik. Opticky je zhodné s písmenom Ŏ v latinke, ako v majuskulnom, tak aj v minuskulnom variante. Písmeno sa používa v itelmenčine, jazyku Itelmenov, pôvodných obyvateľov Kamčatky, kde zachytáva hlásku []. Medzi rokmi 1924 a 1927 bolo používané tiež v jazyku mokša.
Meňavkovce (Amoebozoa)

Meňavkovce ("Amoebozoa") sú veľký taxón (obyčajne hodnotený ako nadskupina, ríša alebo kmeň) eukaryotov. V súčasnosti je definovaný ako jednobičíkovce (Amorphea, staršie: Unikonta) bez opistokontov (Opisthokonta) a taxónu Apusomonadida a novšie aj bez taxónu Breviatea .
Staršia definícia.
Staršie boli meňavkovce (Amoebozoa) veľký taxón koreňonožcov s nasledujúcim zložením: (a) Amoebina a Testacea (inými slovami: Lobosea a Testaceafilosia) alebo (b) Amoebina a Testacea a Aconchulinida (inými slovami: Lobosea a Filosea), prípadne bez Caryoblastea 
Nasledujúci text článku sa zaoberá už len súčasnou definíciou taxónu.
Charakteristika.
Taxón obsahuje 2 400 opísaných druhov (stav v roku 2012), ktoré často majú tupé, prstovité panôžky a trubkovité mitochondriálne kristy.
Meňavkovce zahŕňajú veľa z najznámejších meňaviek ako "Chaos", "Entamoeba", "Pelomyxa" a samotný rod "Amoeba". Meňavkovce môžu byť nahé i schránkaté a bunky môžu mať zriedka bičíky. Voľne žijúce druhy sa vyskytujú v slanej aj sladkej vode, ako aj v pôde, machoch a podstielke z listov. Niektorí žijú ako paraziti alebo symbionti iných organizmov a je známe, že spôsobujú choroby u ľudí a iných organizmov.
Zatiaľ čo väčšina druhov meňavkovcov je jednobunková, do tejto skupiny patrí aj niekoľko druhov plesňových foriem, ktoré majú makroskopické viacbunkové štádium života, počas ktorého sa jednotlivé amoidné bunky agregujú, aby vytvorili spóry (agregáty, sorokarpy).
Vo veľkosti sa veľmi líšia. Niektoré majú priemer len 10 – 20 μm, zatiaľ čo iné patria k najväčším prvokom. Známy druh meňavka veľká ("Amoeba proteus"), ktorý môže mať dĺžku 800 μm, sa v školách a laboratóriách často študuje ako reprezentatívny bunkový alebo modelový organizmus, čiastočne kvôli jeho výhodnej veľkosti. Viacjadrové améby ako "Chaos" a "Pelomyxa" (takzvané „obrie améby“) môžu mať dĺžku niekoľko milimetrov a niektoré mnohobunkové améby, ako napríklad slizovka "Fuligo septica", môžu pokrývať plochu niekoľkých metrov štvorcových.
Systematika.
Zaradenie v systéme.
Meňavkovce sa dnes zaraďujú do taxónu jednobičíkovce (Amorphea, staršie: Unikonta), ktorý sa zaraďuje buď priamo pod taxón eukaryoty alebo sú medzi ním a eukaryotmi ešte niektoré ďalší taxóny. Podľa molekulárnych genetických analýz sú meňavkovce monofyletický taxón a pravdepodobne sú sesterskou skupinou taxónu Obazoa. Obazoa pozostáva z taxónov opistokonty, Breviatea a Apusomonadida, pričom dôležité sú najmä opistokonty ("Opisthokonta"), keďže ide o veľký taxón, ktorý zahŕňa okrem mnohých jednobunkovcov aj huby a zvieratá. 
V tradične orientovaných systémoch sa meňavkovce zaraďujú medzi prvoky 
Vnútorná systematika.
Vnútorná systematika nie je ustálená a je sporná. Napríklad Tirjaková et al. 2015 uvádza takéto delenie: :
Marmeláda (bez kúskov plodov)

Marmeláda je v tradičnom ponímaní a do roku 2004 aj podľa právnych predpisov opak džemu v tradičnom ponímaní, čiže nátierka vytvorená rozvarením ovocia (čerstvého alebo polotovaru), ktoré sa pretrie sitom a zvarí s cukrom a ďalšími prísadami tak, aby vznikol výrobok s mazľavo rôsolovitou konzistenciou.. Pokiaľ ide o právne predpisy, posledný právny predpis používajúci túto tradičnú definíciu uvádzal nasledujúcu definíciu: "výrobok z ovocia alebo zo zeleniny polotuhej až tuhej homogénnej rôsolovitej konzistencie, s prídavkom cukru alebo iných sladidiel, alebo aj iných prísad a prídavných látok." 
Marmeláda v tomto tradičnom ponímaní sa používa najčastejšie ako nátierka alebo ako plnka do jedál z múky. Na rozdiel od džemu v marmeláde nie sú viditeľné kusy ovocia. Marmeláda môže byť z jedného druhu ovocia alebo z viacerých druhov ovocia. Často sa kombinuje jeden druh ovocia s jablkovou dreňou. Pripravuje sa obyčajne tak, že sa z rozvareného ovocia pripraví pretlak, ktorý sa následne varí na prudkom plameni do rôsolovitej konzistencie, a po odparení určitej časti vody sa pridá cukor. Na dosiahnutie rôsolovitej konzistencie je potrebný istý obsah pektínu a kyselín v použitom ovocí (napr. v jablkách je veľa pektínu, v čerešniach je málo pektínu). Preto sa z niektorých druhov ovocia dajú rôsolovité hmoty (t.j. marmelády) variť len po pridaní pektínu a kyseliny.
Džem (s kúskami plodov)

Džem je v tradičnom ponímaní a do roku 2004 aj podľa právnych predpisov ovocná (prípadne zeleninová) nátierka (alebo výrobok podobného účelu a konzistencie) s cukrom, ktorá obsahuje aj rozpoznateľné kúsky daných plodov (prípadne celé plody). Ide teda o opak marmelády v tradičnom ponímaní. Sčasti podobný je súčasný termín extradžem.
Takto definovaný džem sa vyrába z čerstvého ovocia alebo z polotovarov, ktoré môžu byť tepelne alebo chemicky konzervované (pulpa) alebo mrazené. Do tejto suroviny sa následne pridá predpísané množstvo cukru, pektínu a potom sa zmes varí, aby sa zahustila, až kým nezíska rôsolovitú konzistenciu a požadovaný obsah cukrov a podobne. Možné ďalšie prísady sú kyselina citrónová, farbivo a škrobový sirup. Výsledok sa naplní do obalov a obyčajne sterilizuje.
Lekvár

Lekvár (zastarano: "lektvar") môže byť:
Poznámka.
Slovo lekvár pochádza zo stredovekého latinského slova "elect(u)arium" (jeho význam pozri vyššie). Nepochádza teda, ako by sa mohlo zdať, zo slov liek a var.
V češtine slovo "lektvar" (zriedkavo aj "lekvar", "lekvár", "lektvař") dnes (pod vplyvom pôvodného významu elektuárium) znamená predovšetkým všeobecne (a často aj hanlivo) liek, a to najmä ľudový (v podobe nápoja, zeliniek, mastičiek atď.). Naopak dnešný hlavný význam slovenského slova lekvár (ovocná masa konzervovaná odparením vody varením bez pridania cukru) je po česky "povidla", aj keď nárečovo je aj v češtine v tomto význame výraz "lekvar" či "lekvár".
Matúš Turňa

Matúš Turňa (* 11. máj 1986, Brezno) je profesionálny slovenský futbalista hrajúci za slovenský klub FC Spartak Trnava ako obranca.
Kariéru začal v Čiernom Balogu, odkiaľ putoval do Banskej Bystrice. V roku 2006 odišiel do Podbrezovej, aby sa o tri roky vrátil naspäť. V roku 2013 prestúpil do Dunajskej Stredy. O dva roky neskôr jeho kroky putovali opäť do Podbrezovej, odkiaľ ako voľný hráč odišiel v roku 2019 do Trnavy.
Ladislav Stroupežnický

Ladislav Stroupežnický (* 6. január 1850, Cerhonice† 11. august 1892, Praha) bol český dramatik a dramaturg Národného divadla.
Životopis.
Mladosť.
Nemal žiadne literárne vzdelanie. Absolvoval iba dve triedy reálky v Písku a potom sa stal vo svojom rodisku praktikantom na premonštrátskom veľkostatku, kde pracoval jeho otec ako hospodársky správca.
Vo svojich sedemnástich rokoch, v noci na posiedke, omylom vystrelil po hájnikovi, na čo sa v pominutí mysle pokúsil o samovraždu. Rana mu odtrhla spodnú čeľusť a nos a aj po ročnom pobyte v nemocnici a po plastike mu až do konca života zostala zohavená tvár.
Pôsobenie v Prahe.
Čoskoro po nehode sa presťahoval do Prahy, kde prispieval do niekoľkých časopisov. Najprv sa snažil presadiť ako humorista. V tom čase pracoval ako úradník v poisťovni, neskôr ako pisár na daňovej správe. Roku 1882, keď sa po požiari začalo znovu budovať pražské Národné divadlo, stal sa až do svojej smrti jeho prvým dramaturgom. V tejto funkcii musel prekonávať rad prekážok a odrážať útoky nepriateľov, ale jeho prísnosť a vysoké nároky voči dramatikom získali divadlu vysoký kredit už v jeho začiatkoch.&lt;br&gt; 
Dňa 22. mája 1890 sa oženil s herečkou Annou Turková (1855-1909). Žili spolu v Prahe, Na Zderaze. Zomrel v roku 1892 na týfus.
Je pochovaný na Olšanských cintorínoch v Prahe. V rovnakom hrobe je pochovaná aj jeho manželka.
Národný park Vatnajökull

Národný park Vatnajökull je rozľahlé chránené územie vo východnej časti Islandu. 
Okrem samotného rovnomenného ľadovca Vatnajökull je súčasťou parku aj okolitá sopečná krajina. Vznikol v roku 2008 zlúčením dvoch národných parkov (Skaftafell a Jökulsárgljúfur) a ďalších priľahlých oblastí. Tunajšia jedinečná krajina bola a stále je formovaná riekami, ľadovcami, ale aj vulkanickou a geotermálnou činnosťou. V čase svojho vyhlásenia mal rozlohu 12 000 km², následne bol rozširovaný o ďalšie územia. Je druhým najväčším národným parkom v Európe, po ruskom parku Yugyd Va. 
Národný park bol 5. júla 2019 na zasadnutí v Baku zapísaný na zoznam svetového dedičstva UNESCO.
MasterCard

Mastercard incorporated, MasterCard od roku 1979 do 2016 a Mastercard od roku 2016, je nadnárodná spoločnosť, sídliacia v Spojených štátoch amerických. Celosvetovo je jej hlavnou činnosťou spracovanie platieb medzi bankami obchodníkov a bankami vydávajúcimi platobné karty značky Mastercard. Ústredím je Mastercard International Global Headquarters v Purchase, New York, USA. Ústredie pre Globálne operácie sa nachádza v O´Fallon, Missouri, USA v mestskej samospráve St. Charles County, Missouri. Mastercard Worldwide je verejne obchodovanou spoločnosťou od roku 2006, kedy sa stala akciovou spoločnosťou. Pred prvou verejnou ponukou bola spoločnosť Mastercard Worldwide spoločnosťou vo vlastníctve viac než 25 000 finančných inštitúcií, ktoré vydávajú svoje platobné karty.
Mastercard, pôvodne známa pod menom "Interbank" a "Master Charge" bola vytvorená spojenectvom niekoľkých regionálnych asociácií bankových kariet v reakcii na BankAmericard vydanej od Bank of America, ktorá sa neskôr stala kreditnou kartou Visa vydanou spoločnosťou Visa Inc. 
Spoločnosť založili dvaja podnikatelia, Raymond Tanenhaus a Stanley Benovitz.
Martin Gamboš

Martin Gamboš (* 23. január 1998, Žilina) je profesionálny slovenský futbalista hrajúci za slovenský klub FK Senica.
Klubová kariéra.
Žilina.
Gamboš debutoval za prvý tím Žiliny v zápase Fortuna ligy hranom 4. augusta 2018 proti Ružomberku. Žilina vonku prehrala 1–3. V základnej zostave Gamboš debutoval 5. mája 2019 v zápase s Dunajskou Stredou. Žilina doma prehrala 1–2. O týždeň neskôr Gamboš opäť nastúpil v základnej zostave a pri vonkajšej prehre 2–6 so Slovanom Bratislava dal prvý žilinský gól.
Spartak Trnava.
2. augusta 2019 bolo oznámené, že Gamboš mieri zo Žiliny na hosťovanie do Spartaka Trnava do konca sezóny s opciou na trvalý prestup. Do zápasovej nominácie sa po prvýkrát dostal 11. augusta 2019 proti Pohroniu. Do hry nezasiahol, sedel len na lavičke náhradníkov.
Senica.
Už počas priebehu sezóny 2020/21 prestúpil Martin Gamboš zo Žiliny do Senice, opačným smerom šiel Tenton Yenne.
Emir Halilović

Emir Halilović (* 4. november 1989, Banovići) je profesionálny futbalista z Bosny a Hercegoviny hrajúci za turecký klub Bandırmaspor ako záložník.
Halilović odštartoval svoju kariéru v klube zo svojho rodného mesta, Budućnost Banovići. Hral aj za Zvijezdu Gradačac. V roku 2012 odišiel do českého Hradca Králové, odkiaľ rok hosťoval v Převýšove. V roku 2015 prestúpil do slovenského Spartaka Trnava. O dva roky odišiel do Rakúska, odkiaľ sa po roku vrátil do rodnej Bosny, konkrétne do Sarajeva. Od roku 2019 sa stal opäť hráčom Trnavy. V Trnave vydržal 1 rok a prestúpil do tureckého klubu Boluspor. Aj tam sa neohrial dlho, ale v Turecku zostal. Momentálne hráva za Bandırmaspor.
Cholecystolitiáza

__VYNÚTIŤOBSAH__
Filip Dangubić

Filip Dangubić (* 5. máj 1995, Rijeka) je profesionálny chorvátsky futbalista hrajúci za bosanský futbalový klub FK Željezničar Sarajevo ako záložník.
Kariéru začal v rodnej Rijeke, odkiaľ chodil hosťovať do iných chorvátskych a slovinských tímov. V roku 2018 odišiel do Spartaka Trnava, odkiaľ v roku 2019 odišiel hosťovať do Senice. Od leta 2019 bol znova členom trnavského Spartaka.
Otrava metanolom

Otrava metanolom je otrava spôsobená vniknutím metanolu do organizmu. Kvôli svojej vysokej toxicite môže nastať aj po vypití malého množstva. Prejavuje sa poruchami vedomia, bolesťou brucha, zvracaním a ataxiou. Poruchy zraku sa môžu dostaviť približne už od 12 hodín od požitia metanolu. Pri tejto otrave sa objavuje telesné prekyslenie a potvrdiť sa dá vyšetrením hladiny metanolu a jeho metabolitov v krvi. Okrem tejto otravy sa môžu podobné príznaky objaviť pri otrave inými toxickými alkoholmi, rôznych infekciách, diabetickej ketoacidóze a pri serotonínovom toxidróme. Okrem požitia sa vo vzácnych prípadoch vyskytuje aj otrava po vdychovaní výparov metanolu či po poliatí sa ním.
Toxické a smrtiace dávky.
LD50 metanolu sa udáva na 1 až 2 ml/kg t.j., každopádne vyskytli sa už aj prípady kedy metanol spôsobil oslepnutie a smrť už pri dávke 0,1 ml/kg, čo pre dospelého človeka predstavuje približne 6 až 10 ml metanolu.
Mechanizmus a príznaky.
Existujú dva mechanizmy toxicity metanolu. Prvým mechanizmom sú jeho tlmivé účinky na CNS. Príznaky otravy sú v tomto štádiu podobné otrave etanolom (pitným liehom) aj keď jeho priama toxicita nie je taká vysoká ako u etanolu a preto je potrebná ešte väčšia dávka aby nastala smrť týmto spôsobom. Pre toto štádium sú charakteristické príznaky opitosti a pri vysokých požitých množstvách až strata vedomia a smrť.
Druhým, viac známym, mechanizmom nie je priama toxicita metanolu, ale jeho metabolitov, ktoré dokážu spôsobiť otravu aj v drobných množstvách. Tieto príznaky sa vyskytujú po prejdení prvotných príznakov opitosti, kedy sa metanol začína v pečeni premieňať na formaldehyd pomocou enzýmu alkoholdehydrogenáza. Ten sa následne premieňa pomocou enzýmu aldehyddehydrogenáza na kyselinu mravčiu, ktorá je vysoko jedovatá a spôsobuje oveľa závažnejšie príznaky než prvý mechanizmus otravy. Kyselina mravčia takisto poškodzuje očný nerv, čím spôsobuje slepotu, často spájanú s otravou metanolom.
Liečba.
Otrava metanolom sa lieči podaním etanolu, alebo lieku fomepizol (ten sa však na Slovensku nepredáva). Oba blokujú metabolizmus metanolu enzýmom alkoholdehydrogenáza. Metanol sa potom môže vylúčiť obličkami bez tvorby jeho toxických metabolitov. Pokiaľ sa na liečbu použije etanol, ten je v pečeni premieňaný na acetaldehyd a následne kyselinu octovú, obe tieto látky sú oveľa menej toxické ako látky, ktoré sa tvoria pri metabolizme metanolu. Ako dodatočná liečba sa môže použiť dialýza krvi na odstránenie metanolu a kyseliny mravčej z krvi. Takisto sa môže dodatočne podávať hydrogénuhličitan sodný (sóda bikarbóna) na úpravu telesného pH pri prekyslení a kyselina listová alebo kyselina folínová, ktoré zlepšujú metabolizmus kyseliny mravčej.
Epidemiológia.
K sériám otráv metanolom najčastejšie dochádza v rozvojových krajinách pri kontaminácii pitného alkoholu metanolom. Vo vyspelých krajinách sa zvyčajne vyskytujú len ojedinelé prípady (napr. pri domácej výrobe alkoholu), no niekedy môžu prepuknúť aj otravy viacerých osôb, ako napríklad v Česku v roku 2012.
V USA sa v roku 2013 vyskytlo vyše 1700 prípadov otravy metanolom.
Hýfa

Hýfa je dlhá vetvená vláknitá štruktúra húb, riasoviek alebo aktinobaktérií. Väčšina húb používa hýfy ako hlavný spôsobom vegetatívneho rastu a súhrnne sa nazývajú mycélium (podhubie). Hýfy tvoria aj dužinu plodníc.
Thomas Hostinský

Thomas Hostinský je slovenský motocyklový pretekár. Venuje sa disciplínam enduro, super enduro, extreme enduro.
Narodil sa v rakúskom Sankt Pölten, žije v okrese Topoľčany na Slovensku. Okrem enduro pretekov sa zúčastňuje aj extreme enduro pretekov ako "Redbull Romaniacs" alebo "Erzberg Rodeo". Dlhodobo patrí medzi najlepších slovenských pretekárov v disciplíne enduro a countrycross o čom svedčí aj množstvo slovenských a zahraničných titulov. K dnešnému dňu sa stal 6-krát majstrom Slovenska na Medzinárodných majstrovstvách Slovenskej republiky v disciplíne country cross a enduro v rôznych triedach, jedenkrát víťazom slovenského pohára v super endure, jedenkrát majstrom Rakúska na rakúskych majstrovstvách v endure, jedenkrát víťazom rakúskeho pohára ENDURO TROPHY.
Medzi pozoruhodné úspechy patrí titul vicemajstra Európy v endure z roku 2019 aj individuálne druhé miesto v kategórii C2 na stroji Husqvarna TE 250 na medzinárodnej šesťdňovej motocyklovej súťaži v endure z roku 2015 v Košiciach.
V súčasnosti (2019) preteká za Motor Team Prievidza na motocykli Husqvarna TE250i. V poslednom preteku sezóny vybojoval titul majstra Slovenska v disciplíne Country cross a Enduro v triede E2.
Comet Interceptor

Comet Interceptor (stíhačka komét) je robotická misia kozmickej sondy vedená Európskou vesmírnou agentúrou (ESA), s plánovaným štartom v roku 2029. Sonda bude „zaparkovaná“ v libračnom bode L 2 Slnka a Zeme a zhruba tri roky pripravená na let k dlho periodickej kométe, ktorá sa objaví v jej dosahu.
Hlavným riešiteľom je Geraint Jones z Mullard Space Science Laboratory v Spojenom kráľovstve. Maximálne náklady na kozmickú sondu, bez vedeckých nástrojov a ceny štartu, sú stanovené na 150 miliónov EUR.
Prehľad.
Dlhodobé kométy majú vysoko excentrické obežné dráhy a periódu obehu v rozmedzí od 200 do tisíce rokov. Zvyčajne sa objavujú iba mesiace pred tým, ako prejdú vnútornou Slnečnou sústavou a vrátia sa do vzdialených častí vonkajšej Slnečnej sústavy. To je príliš málo času na plánovanie a spustenie misie. Preto ESA bude „parkovať“ sondu "Comet Interceptor" na stabilnej halo orbite okolo L 2 bodu Slnko-Zem a čakať na zistenie vhodnej kométy, ktorú môže dosiahnuť a blízko nej preletieť.
Misia "Comet Interceptor" je jedinečná v tom, že je navrhnutá tak, aby sa stretla s doteraz neznámym cieľom, pričom musí čakať 2 až 3 roky na cieľ, ktorý môže dosiahnuť s primeranou zmenou rýchlosti (delta-v) v rámci celkovej dĺžky misie približne 5 rokov. Základná konštrukcia je solárny elektrický pohon.
Nájdenie vhodnej kométy na prelet bude závisieť od pozemných pozorovacích prieskumov, ako sú Pan-STARRS, ATLAS alebo budúci Large Synoptic Survey Telescope (LSST). V prípade, že nebude možné včas zachytiť dlhodobú kométu, preskúma záložnú krátkodobú kométu (napríklad: 73P/Schwassmann-Wachmann). Existuje tiež možnosť zachytiť medzihviezdny objekt prechádzajúci cez slnečnú sústavu, ak to umožní dynamika obežnej dráhy.
Hlavným cieľom misie je „preskúmať novú kométu vrátane jej povrchového zloženia, tvaru, štruktúry a zloženie plynovej kómy“.
"Comet Interceptor" sa vyvíja ako prvá misia ESA triedy Fast (F-class) programu Cosmic Vision. Misiu plánuje a rozvíja konzorcium, ktoré zahŕňa ESA a japonskú vesmírnu agentúru JAXA. "Comet Interceptor" bude zdieľať nosič s vesmírnym teleskopom ARIEL ESA, ktorý bude tiež umiestnený v libračnom bode L2. 
Sekundárne sondy.
Aby skúmala cieľ z ešte väčšej blízkosti, niekoľko týždňov pred preletom okolo kométy vypustí hlavná sonda (sonda A) dve malé sondy (B1 a B2), pričom každá by niesla doplnkové užitočné vedecké zaťaženie a odobrala vzorky z komy. Každá z troch sond bude skúmať zloženie plynov, tok prachu, hustotu, magnetické polia, interakciu plazmy a slnečného vetra, na vytvorenie trojrozmerného profilu oblasti okolo kométy.
Kubalonka (priesmyk)

Kubalonka () je priesmyk v poľskej časti Sliezskych Beskýd, medzi vrcholmi Kubalonka () a bezmenným vrchom s výškou Oddeľuje dve hlavné časti pohoria – "pásmo Čantoryje" a "pásmo Baraniej Góry". Cez priesmyk vedie vojvodská cesta 941 z Wisły do Istebnej.
Hneď pod priesmykom sa nachádza komplex Strediska pľúcnych chorôb detí a mládeže (ktoré vzniklo v roku 1937 ako sanatórium na liečbu tuberkulózy u detí). O niečo ďalej sa nachádza Kostol svätého kríža z roku 1779, ktorý bol na toto miesto presunutý z Przyszowic v rokoch 19571958.
V okolí priesmyku sa nachádzajú reštaurácie, bary a penzióny. Na svahoch Kubalonky sú trasy pre bežecké lyžovanie a biatlonová strelnica. Na vrchole priesmyku je križovatka turistických chodníkov, okrem iného tu prebieha Hlavná beskydská magistrála.
Scholastikos

Scholastikos (gr. σχολαστικός, lat. scholasticus) môže byť:
Kubalonka

Kubalonka môže byť:
Alexios I.

Alexios I./Alexej I. môže byť:
Princezná Peach

Princezná Peach (v starých hrách známa aj ako Princezná Toadstool) je jedna z hlavných fiktívnych postáv videohernej série Super Mario od japonskej spoločnosti Nintendo. Prvýkrát sa objavila v roku 1985 ako vedľajšia postava hry Super Mario Bros. Tvorcami postavy sú herný dizajnér Šigeru Mijamoto a ilustrátor Yoichi Kotabe. Od roku 2007 ju v anglických hrách dabuje Samantha Kellyová.
Princezná Peach sa objavila vo veľkej väčšine Super Mario hier ako vedľajšia postava s tým, že hrateľná býva v rôznych vedľajších herných sériách, ako napríklad Mario Kart a Mario Party. Doteraz bola hlavnou hrdinkou iba v jednej hre, a to v Super Princess Peach pre konzolu Nintendo DS.
Okrem videohier vystupovala aj v rôznych komiksoch a animovanom seriáli.
Opis postavy.
Peach je milá, nežná princezná z "Mushroom Kingdom" (v preklade "Hubového kráľovstva"), ktorému vládne. Obľubuje ružovú farbu a je zaľúbená do inštalatéra Maria, ktorý ju často musí zachrániť po únose diabolským korytnačím drakom Bowserom.
Jej ikonický vzhľad tvoria ružové šaty, dlhé biele rukavice, modré náušnice a zlatá koruna. V hre Super Mario Bros., v ktorej debutovala, bol jej vzhľad kvôli technickým limitáciám konzoly Nintendo Entertainment System iný: mala biele šaty a červené vlasy.
Jozef Minárik (literárny historik)

Doc. PhDr. Jozef Minárik, CSc. (* 7. január 1922, Čertižné – † 24. november 2008, Bratislava) bol slovenský literárny historik, špecialista na staršiu slovenskú literatúru, editor a prekladateľ z latinskej stredovekej literatúry.
Lara Croft

Lara Croft je hlavná postava videohernej série Tomb Raider. Debutovala v rovnako pomenovanej hre vyrobenej britským štúdiom Core Design, vydanej v roku 1996.
Lara je britská archeologička a gymnastka, ktorá preskúmava rôznorodé starobilé hrobky a ruiny po celom svete, pričom sa často dostáva do kontaktu s nebezpečnými zločincami a fantastickými príšerami.
Okrem videohier sa objavila v mnohých komiksoch, ale aj v troch celovečerných filmoch: dvakrát stvárnená herečkou Angelinou Jolie a raz Aliciou Vikanderovou.
Ide o jednu z najobľúbenejších ženských postáv z videohier, ale svojou veľkou popularitou presiahla herný priemysel a stala sa ikonou modernej populárnej kultúry a dokonca i sex symbolom.
Opis postavy.
Lara Croft je britská žena aristokratického pôvodu, ktorá sa živí ako archeologička a lovkyňa pokladov. Hoci detaily jej pôvodu sa líšia medzi jednotlivými hrami (vzhľadom na to, že ich vyrábali viaceré štúdiá), jej dnes už ikonický vzhľad sa zanecháva bez väčších zmien: Lara je mladá, atletická žena s hnedými vlasmi (často nosenými v cope, alebo vo vrkoči), ktorej oblečenie pozostáva z crop topu (zväčša modrej, alebo hnedej farby), rukavíc, čižiem a krátkych nohavíc. Proti rôznym nepriateľom sa bráni dvoma pištoľami, často i brokovnicou.
Pokémon X a Y

Pokémon X a Y je dvojica hier vyrobených japonským štúdiom Game Freak a vydaných spoločnosťou Nintendo pre konzolu Nintendo 3DS. Na trh vyšla 12. októbra 2013 a je to prvá dvojica hier hlavnej Pokémon série, ktorá mala jednotný celosvetový dátum vydania.
Ide o prvé hry šiestej generácie Pokémon hier. Najväčšími zmenami bola plne trojrozmerná grafika, 72 nových druhov Pokémonov, jeden nový typ Pokémonov ("Fairy", v preklade "víla") a vylepšené internetové funkcionality.
Dej.
Svet.
Pokémon X a Y sa odohrávajú v regióne Kalos, ktorý bol inšpirovaný Francúzskom a francúzskou kultúrou, s veľkým dôrazom na módu: sú to prvé hry v sérii, kde si hráči môžu meniť oblečenie svojej postavy. Tvar celého regiónu kopíruje severnú polovicu Francúzska a po celom regióne sa nachádzajú miesta inšpirované skutočnými, ako napríklad hlavné mesto Lumiose City inšpirované Parížom.
Zápletka.
Hráčova postava (chlapec, alebo dievča) sa so svojou matkou prisťahovala do regiónu Kalos. Krátko po príchode sa spriatelí so štvoricou hravých kamarátov a spoločne prechádzajú celú krajinu, trénujúc svojich Pokémonov a zbierajúc pri tom odznaky za svoje víťazstvá. Počas svojich ciest ale opakovane narážajú na "Team Flare", organizáciu módnych chuligánov, ktorí majú tajné, zlovestné plány na využitie legendárneho Pokémona Xerneasa, alebo Yveltala (v závislosti na hre).
Vojty

Vojty sú mestská časť mesta Čadca. Nachádza sa v najjužnejšej časti katastrálneho územia mesta, približne 4 km južne od centra, v oblasti potoka Rieka v severovýchodnej časti Rakovskej hornatiny (časť Javorníkov). Na území Vojtov sa nachádza najvyšší bod Čadce, Chotárny kopec. Územie sa delí na osady: Blažkovci, Burdovci, Črchľa, Janščovci, Lazy, Murčovci, Podhrady a Vojty. Hornaté územie je riedko a nesúvisle osídlené, v roku 2001 mala mestská časť iba 31 stálych obyvateľov, s predpokladom ďalšieho poklesu, využitie budov sa postupne mení na rekreačné (chaty, chalupy). 
Na severe susedia s mestskou časťou Rieka, na severovýchode s Horelicou, na juhovýchode s Krásnom nad Kysucou, na juhu s Dunajovom, na juhozápade s Ochodnicou a na severozápade so Zákopčím. Prístup verejnou dopravou je obmedzený, konečná zastávka MHD sa nachádza na severnom okraji územia, na hranici s Riekou.
Cez Vojty prebiehajú viaceré turistické chodníky, vrátane "Javorníckej magistrály", v zimnom období sa upravuje "Beskydsko - Javornícka lyžiarska bežecká magistrála". Na území mestskej časti sa nachádzajú tri minerálne pramene prepojené náučným chodníkom, jeden z nich tvorí prírodnú pamiatku Vojtovský prameň.
Rieka (Čadca)

Rieka je mestská časť mesta Čadca. Nachádza sa v juhozápadnej časti katastrálneho územia mesta, približne 2 km od centra, v oblasti potoka Rieka v severovýchodnej časti Rakovskej hornatiny (časť Javorníkov). Územie sa delí na súvisle osídlené údolie potoka Rieka s osadami: Belajka, Gajdošovci, Kapustovci, Kraviarky, Rebrošovci a Rieka a osady Husárikovci a Krkoškovci, roztrúsené po okolitých kopcoch.
Na severozápade susedia s mestskou časťou U Hluška, na severovýchode s centrom, na východe s Horelicou, na juhovýchode s Vojtami, na juhozápade so Zákopčím a na západe s Rakovou. Spojenie verejnou dopravou zabezpečujú linky MHD číslo 3 (z centra) a 8 (do centra).
Cez Rieku prebieha "Javornícka magistrála", pri hoteli Husárik začína jeden úsek "Beskydsko - Javorníckej lyžiarskej bežeckej magistrály".
U Hluška

U Hluška je mestská časť mesta Čadca. Nachádza sa v západnej časti katastrálneho územia mesta, približne 1 km západne od centra a spolu s časťou U Sihelníka tvorí urbanistický okrsok, v ktorom žije zhruba polovica obyvateľov mesta. Nachádza sa v Hornokysuckom podolí (podcelok Turzovskej vrchoviny), nad ktorým sa dvíhajú severné svahy Briavy. Podstatnú časť územia tvoria sídliská Kýčerka a Sídlisko III, okrem nich sa tu nachádza aj Kysucká nemocnica s polikinikou a niekoľko osád na okolitých kopcoch.
Na severe susedí s mestskou časťou Podzávoz, na východe s centrom mesta, na juhovýchode s Riekou, na juhozápade s Rakovou a na západe s časťou U Sihelníka.
U Sihelníka

U Sihelníka (aj U Siheľníka) je mestská časť mesta Čadca. Nachádza sa na západnom okraji katastrálneho územia mesta, približne 2 km západne od centra. Nachádza sa v Hornokysuckom podolí (podcelok Turzovskej vrchoviny), v oblasti potoka Sihelník. 
Na severe susedí s mestskou časťou Podzávoz, na východe s časťou U Hluška, na juhu a západe s Rakovou.
Mlok horský

Mlok horský (staršie: mlok vrchovský, mlok alpský; lat. "Ichthyosaura alpestris", "Mesotriton alpestris", "Triturus alpestris", "Molge alpestris") je druh mloka z čeľade salamandrovité.
Rozšírenie.
Je rozšírený hlavne stredom Európy: sever Španielska, veľmi riedko na Britských ostrovoch, od Francúzska po Nemecko a juh Poľska, na východ po Karpaty, na juh po Taliansko a Balkán. Obýva hlavne horské a podhorské oblasti až do výšky Je viazaný na vodu a chladné oblasti. V nižších polohách obľubuje zatienené vodné plochy, vo vyšších polohách slnečné. V miestach výskytu je hojný.
Na Slovensku je zákonom chránený.
Opis.
Medzi európskymi druhmi je veľmi farebný. Samce sú počas párenia svetlé, majú oranžový až červený spodok, čierne bodky a modrobiele pruhy na bokoch. Farebnosť samcov sa po párení vráti do strakato hnedej. Farebnosť je variabilná. Samice sú menej pestré, majú žlté bruško a chrbát strakato hnedý, kamuflovaný.
Je aktívny cez deň aj v noci. Počas párenia žije hlavne vo vode, mimo tohto obdobia žije na súši.
Patrí medzi stredne veľké druhy mloka. Samice sú väčšie a dorastajú do 12 cm, samce do 9 cm. Samica kladie 250 až 530 vajíčok.
Dospelé jedince sa živia hmyzom, červami, slimákmi ale aj žubrienkami a larvami iných mlokov a žiab. Má sklon ku kanibalizmu.
U tohto druhu sa často objavuje juvenilizácia, čiže pohlavná zrelosť lariev a dospelé jedince so žiabrami. S inými druhmi sa kríži výnimočne. Dožíva sa 10 až 20 rokov.
Taxonómia.
Poddruhy sa delia hlavne podľa geografického výskytu.
Čajkovič

Čajkovič (ženský variant: Čajkovičová) je slovenské a české priezvisko so zaznamenaným rozšírením na Slovensku a v Česku.
Na Slovensku sa v roku 1995 nachádzalo 298-krát. Najčastejšie sa vyskytovalo v lokalitách ako Pezinok, okres Bratislava-vidiek (od roku 1996 Pezinok) (64); Mojzesovo, okres Nové Zámky (26); Ružinov (obec Bratislava), okres Bratislava II (24); Karlova Ves (obec Bratislava), okres Bratislava IV (22); Trnava, okres Trnava (21); Vištuk, okres Bratislava-vidiek (od roku 1996 Pezinok) (10); Nováky, okres Prievidza (8); Vráble, okres Nitra (5); Petržalka (obec Bratislava), okres Bratislava V (4); Rimavská Sobota, okres Rimavská Sobota (4); Viničné, okres Bratislava-vidiek (od roku 1996 Pezinok) (4); Šenkvice, okres Bratislava-vidiek (od roku 1996 Pezinok) (4) a Belek (obec Podhájska), okres Nové Zámky (3).
V Česku sa v roku 2016 nachádzalo 23-krát. Najčastejšie sa vyskytovalo v lokalitách ako České Budějovice (8), Aš (2), Liberec (2), Ostrov (2), Tachov (2), Kolín (1) a Karlovy Vary (1), Mariánské Lázně (1) a Prostějov (1).
Bakerova cysta

Bakerova cysta (tiež popliteálna cysta) je vačok, naplnený synoviálnou tekutinou v podkolennej jamke. Najčastejšie sa objavuje ako komplikácia poškodenia kolenného kĺbu poranením alebo zápalom. Prejavuje sa opuchom, bolesťou a  pocitom tlaku, ktorý niekedy obmedzuje pohyb, ale často je úplne bez príznakov. Pomenovaná je po Williamovi Bakerovi, ktorý toto ochorenie popísal roku 1877.
Príčina.
Bakerova cysta vzniká naplnením vychlípky z kĺbového puzdra kolenného kĺbu alebo popliteálnej burzy (puzdro s mazom, uľahčujúce pohyb šľachy medzi kosťami alebo svalmi) synoviálnou tekutinou, čo je väzká tekutina, znižujúca trenie pri pohyboch v kĺboch. Je väčšinou dôsledkom poranenia alebo chorobného procesu v kolennom kĺbe, pri ktorom sa tvorí zvýšené množstvo synoviálnej tekutiny (sekundárna Bakerova cysta), ale môže vzniknúť aj bez zjavného chorobného procesu (primárna Bakerova cysta) – to skôr u mladých ľudí.
Príznaky.
Medzi hlavné príznaky Bakerovej cysty patria bolesť, opuch a pocit tlaku v podkolennej jamke. Často sa dá nahmatať ako hrčka v podkolennej jamke. Niekedy bráni úplnému skrčeniu končatiny v kolennom kĺbe. Často sú súčasne príznaky vyvolávajúceho ochorenia kolenného kĺbu, napríklad jeho opuch a bolesti pri pohyboch. Pre potvrdenie diagnózy väčšinou stačí ultrasonografické vyšetrenie, ktorým sa dá zobraziť cystický útvar v podkolennej jamke. Ultrasonograficky sa dá zistiť aj prípadná trombóza hlbokých žíl, ktorá má podobné príznaky a jej liečba je neodkladná. Do úvahy prichádza aj vyšetrenie nukleárnou magnetickou rezonanciou, ktorým sa dá diagnostikovať aj poškodenie kolenného kĺbu.
Komplikácie.
Ochorenie sa niekedy opakuje, v závislosti od vyvolávajúceho ochorenia. Bakerova cysta sa vcelku zriedkavo pretrhne a obsah zatečie medzi svaly na lýtku a stehne, čo vyvolá intenzívne bolesti.
Liečba.
Zahojenie Bakerovej cysty často závisí od vyliečenia ochorenia kolenného kĺbu, ktoré ju spôsobilo. V každom prípade je potrebné nezaťažovať postihnutú končatinu. To často postačuje k ústupu ťažkostí počas dní až týždňov. V akútnom štádiu pomáhajú ľadové obklady. Ľad (alebo iná zmrazená hmota) sa však nesmie prikladať priamo na kožu, aby nevznikli omrzliny a treba ju zabaliť do tkaniny, napríklad uteráka. Ľad má byť priložený 10 – 30 minút. Pomáhajú aj bežné protizápalové lieky – kyselina acetylsalicylová, ibuprofen, diklofenak a fyzioterapia. 
Ak sa stav nelepší, ďalšia liečba patrí do rúk lekára. Treba zistiť a liečiť súvisiace ochorenie kolenného kĺbu, ktorým môže byť zápalové, degeneratívne, napríklad osteoartróza, alebo následok poranenia – poškodenie menisku alebo väziva. Bez toho nemusí byť dlhodobo úspešná ani punkcia cysty (odsatie jej obsahu hrubou ihlou) alebo injekčné podanie protizápalového lieku. Poslednou možnosťou je chirurgické odstránenie cysty, ktoré sa často spája s operačnou liečbou vyvolávajúceho ochorenia, napríklad poškodeného menisku alebo väzu v kolene.
Mario Kart Wii

Mario Kart Wii je japonská videohra pre konzolu Wii. Ide o šiesty diel hernej série Mario Kart spoločnosti Nintendo.
Na trh vyšla 10. apríla 2008. Predalo sa jej vyše 37 miliónov kópií, čo ju robí druhou najpredávanejšiou videohrou konzoly Wii, ale zároveň aj najpredávanejším dielom série a najpredávanejšou pretekárskou videohrou všetkých čias.
Hra.
Hra ponúka singleplayer i multiplayer herné režimy. Každý hráč ovláda postavu zo Super Mario, alebo Donkey Kong série, ktorá riadi svoju motokáru, alebo motorku (pričom "Mario Kart Wii" je v sérii prvou hrou, ktorá obsahuje motorky).
Hrateľné postavy.
"Mario Kart Wii" obsahuje dokopy 26 rôznych hrateľných postáv: 12 z nich sú dostupné na začiatku hry, zvyšných 14 musia hráči odomknúť výhrou v turnajoch, alebo splnením špecifických úloh. Všetky postavy sa od seba líšia svojou veľkosťou a hmotnosťou, čo ovplyvňuje výkon a správanie ich vozidiel na cestách.
Virtual Console

Virtual Console je digitálna distribučná služba japonskej spoločnosti Nintendo, dostupná na ich herných konzolách Wii, Nintendo 3DS a Wii U. Služba ponúka emulované hry zo starších konzol, prevažne tých od Nintenda.
Technické úpravy starých hier.
Distribuované hry sú verne emulované, bez zmien ich funkcií či hrateľnosti. Jediným zásahom býva odstránenie alebo tlmenie silných svetelných a blikajúcich efektov v niektorých hrách, čo bolo spravené v záujme zníženia rizika vyvolania záchvatov v ľuďoch trpiacich epilepsiou.
Všetky hry podporujú režim hry viacerých hráčov ak majú nové konzoly zapojený dostatočný počet herných ovládačov. Výnimkou sú Game Boy a Game Boy Color hry dostupné na konzole Nintendo 3DS, nakoľko emulované verzie ich hier neboli naprogramované tak, aby namiesto pôvodného Game Link kábla využívali bezdrôtové pripojenie konzoly 3DS. Jedinou výnimkou sú Pokémon hry prvej a druhej generácie.
Brioška

Brioška (fr. "brioche)", je sladké pečivo pôvodom z Francúzska, podobné mazancu. Pečie sa zo sladkého kysnutého cesta, ktoré obsahuje množstvo masla, vajce, a často i hrozienka. Vďaka tomu je jej striedka jemná a lahodná. Známy francúzsky šéfkuchár Joël Robuchon ju popisuje ako "ľahkú a mierne nadýchanú v závislosti na pomere masla a vajec." Môže mať mnoho tvarov, napríklad bochník, veniec či uzlík.
Povrch briošiek sa po vykysnutí tesne pred pečením potiera žĺtkom, vďaka čomu je potom kôrka zlatohnedá a odlupujúca sa. 
Briošky sa často podávajú s kávou k raňajkám, s ovocím či čokoládou môžu byť súčasťou dezertov.
Losskij

Losskij môže byť:
14. Medzinárodný filmový festival Cinematik 2019

14. medzinárodný filmový festival Cinematik 2019 sa konal v Piešťanoch v dňoch 10.-15. septembra 2019. Hlavnú cenu pre najlepší európsky film roka získala snímka Favoritka Yorgosa Lanthimosa.
O festivale.
Cinematik 2019 priniesol najlepšie európske filmy natočené za roky 2018 a 2019, v súťažnej kategórii zvolené ako výsledok hlasovania európskych filmových kritikov. Organizátori zvolili dizajn pre 14. ročník v oranžovo-modrých farbách, zobrazujúci v zvučke rôzne emócie, ktoré môže divák pri filmoch prežívať.
Otvárací ceremoniál za účasti predstaviteľov štátu, diplomatických misií a miestnej samosprávy bol spojený s premiérou amerického filmu "Kam si zmizla, Bernadette?", ďalším vrcholom podujatia bola slovenská premiéra juhokórejského filmu "Parazit" režiséra Joon Ho Bonga, pri ktorom sa vďaka obrovskému záujmu niekoľko stoviek divákov ani nedostalo do sály Domu umenia.
Sekcie.
Súťažné sekcie.
"Krajiny v zátvorke indikujú štáty, ktoré sa podieľali na koprodukcii jednotlivých filmov."
Salamandra

Salamandra (skôr staršie [aj v taxonómii] salamander) môže byť:
Salamander môže byť aj:
Cooking Fever

Cooking Fever je simulačná mobilná hra o varení, ktorá bola vyvinutá spoločnosťou Nordcurrent. V hre hráči spravujú rôzne reštaurácie tým, že vyrábajú jedlá a nápoje, obsluhujú zákazníkov a zarábajú peniaze. Hráči musia vykonať určité vylepšenia svojich kuchynských spotrebičov a vnútorných prvkov, aby prešli na vyššiu úroveň.
Od svojho uvedenia na trh v roku 2014 sa Cooking Fever stala jednou z najpopulárnejších mobilných hier, ktorá bola v roku 2017 kumulatívne stiahnutá viac ako 100 miliónovkrát.
1. decembra 2017 sa spoločnosť Nordcurrent spojila s Coca-Cola s cieľom vydať aktualizáciu, v ktorej hráči môžu predávať oficiálne nápoje Coca-Cola v hre. Od 4. decembra 2018 boli odstránené všetky odkazy na Coca-Cola.
Gameplay.
Cooking Fever má momentálne tri rôzne režimy; prvá obrazovka je mesto, ktoré má 10 reštaurácií, druhým režimom je ostrov Paradise Island, ktorý má v súčasnosti 9 reštaurácií, a nakoniec tretím režimom sú alpské hory, ktoré v súčasnosti majú 8 reštaurácií. Predajňa pre rýchle občerstvenie je k dispozícii na začiatku hry a ďalšie reštaurácie budú k dispozícii pri zvyšovaní úrovne známej ako XP. Každá reštaurácia má 40 úrovní na hranie a je potrebné minimálne skóre, aby ste sa dostali na ďalšiu úroveň. K dispozícii sú aj nákupy v aplikácii; ak sa tak hráč rozhodne, môže minúť skutočné peniaze za to, aby získal ďalšie mince a drahokamy namiesto toho, aby si ich počas hry zarobil.
Hill Climb Racing

Hill Climb Racing je 2D fyzicky založená závodná hra od fínskych vývojárov Fingersoft. Hra bola vydaná na Google Play a App Store v roku 2012. Počas 1. roka od vydania bola hra stiahnutá viac ako stomiliónkrát. Hry Hill Climb Racing a Hill Climb Racing 2 prekonali 1 miliardu stiahnutí v apríli 2018.
CK SATUR

CK SATUR je slovenská cestovná kancelária.
O spoločnosti.
Cestovná kancelária SATUR je najväčšou slovenskou cestovnou kanceláriou. Cestovateľom ponúka výber pobytových a poznávacích zájazdov v Európe aj exotike, rodinné dovolenky, okružné plavby, lyžovačky, wellness pobyty a pod značkou Exclusive by SATUR aj pobyty pre náročnejšiu klientelu. Okrem dovoleniek zabezpečuje aj predaj leteniek, služby pre biznis klientelu, dopravné služby, doplnkové služby ako sú vízový servis a cestovné poistenie a outgoingové služby.
Na Slovensku má sieť vlastných pobočiek, ako aj províznych partnerov. Je členom Slovenskej asociácie cestovných kancelárií a cestovných agentúr a má 6 IATA pobočiek (medzinárodného združenia IATA).
Patrovec

Patrovec môže byť:
Grigor Narekaci

Svätý Grigor Narekaci (iné mená: Gregor Narecký, Gregor z Nareku; ; * medzi 940951 † 1003 alebo 1110) bol arménsky básnik a filozof, považovaný za „najväčšieho lyrického básnika stredovekej a hlavnú osobnosť arménskej literatúry 10. storočia“ a najväčšiu osobnosť arménskej literatúry.
Život.
Informácií o živote Grigora je málo, sporný je už dátum narodenia. Tradične je uvádzaný rok 951, pravdepodobnejší je však interval 940951. Celkovo je o jeho živote známe iba málo.
Jeho otec bol Chosrov, ktorý pôsobil (po smrti Grigorovej matky) ako biskup v Andzewaciku. Kvôli osobným sporom s katolikosom bol daný do anatémy, zachovaná korešpondencia uvádza, že sa tak stalo kvôli osobným sporom. Chosrov je autor výkladu k (arménskej liturgii).
Grigor získal vzdelanie v kláštori v Nareku pri jazere Van, spolu so svojim bratom. Opátom kláštora bol jeho strýko Anania Narekaci. Tu pôsobil väčšinu svojho života ako kňaz a učiteľ. Bol vášnivý čitateľ, poznal diela gréckej (napr. Irenej z Lyonu, kapadócki otcovia, Ján Zlatoústy, Evagrius Ponticus, Pseudo-Dionýzios Areopagita), sýrskej (Efraim) a arménskej teológie a mystiky a rovnako aj gréckej filozofie (Platón, Aristoteles, novoplatonizmus).
Zomrel 7. októbra 1003 (tradičný dátum) alebo v roku 1010.
Dielo.
Grigor Narekaci napísal viacero diel, rané patria medzi menej známe. Z exegetických je to komentár k Piesni piesní, kde využíva alegorickú interpretáciu lásky medzi ženíchom (Kristus) a nevestou (cirkev), odlišnú od Gregora Nysského. Ako autor cirkevnej hymnografie vytvoril chválospevy (tagh) na rôzne sviatky.
Celkovo vytvoril (podľa súčasných poznatkov) 15 diel.
Kniha nárekov.
Kniha nárekov je vrcholné dielo Grigora, vzniklo „na prianie jeho spolubratov v kláštore v Nareku s úmyslom, aby slúžilo aj po autorovej smrti všetkým kresťanským nárokom ako univerzálna príručka ľútosti a pokánia.“ Predstavuje „najvyššie vyjadrenie arménskej mystickej poézie“.
Kniha nárekov je napísané v grabare, členená na 95 kapitol a obsahuje vyše 10 000 veršov. Zachovalo a viac ako 200 rukopisov (najstarší z roku 1172), po prvýkrát vyšla v tlačenej podobe v roku 1673 v Marseille.
Vplyv.
Prezývali ho „Pindaros Arménska“. Vo svojej tvorbe „prekonal meravosť, jednotvárnosť a viazanosť na liturgiu a zaviedol do nej tvárne folklórne prvky a jazykové neologizmy.“
V Arménskej apoštolskej cirkvi považovaný za svätca, jeho sviatok je 27. februára.
Mimoarménsky vplyv Grigora na teológiu či cirkev je slabý (podobne ako ostatných arménskych Otcov). Dňa 12. apríla 2015 (100. výročie arménskej genocídy) ho pápež František zaradil medzi učiteľov Cirkvi.
Chladiaca kvapalina

Chladiaca kvapalina je kvapalná látka využívaná ako pracovné médium v systémoch s kvapalinovým chladením. Jej úlohou je odoberať teplo z chladenej časti zariadenia alebo chladeného zariadenia a odviesť ho ďalej do chladiaceho systému. V prípade uzavretých systémov sa teplo odovzdáva okoliu prostredníctvom chladiča príp. kondenzátora. V prípade otvorených systémov teplo odchádza priamo s použitou kvapalinou.
Základnou požiadavkou na chladiace kvapaliny je ich vysoká tepelná kapacita, aby bolo množstvo potrebnej chladiacej kvapaliny čo najmenšie. Ďalšie požadované fyzikálne vlastnosti závisia od konkrétnej technickej aplikácie chladiaceho systému.
Chladiace kvapaliny spaľovacích motorov.
Požiadavky.
Pre kvapalinové chladenie spaľovacích motorov sa požadujú nasledovné vlastnosti:
Používané kvapaliny.
Medzi najčastejšie používané kvapaliny pre chladenie spaľovacích motorov patria:
Chladiace kvapaliny v elektrotechnike.
Na chladenie transformátorov sa používa olej.
Slovensko.Digital

Slovensko.Digital je občianske združenie zamerané na zvýšenie kvality digitálnych služieb štátu na Slovensku.
Členovia združenia sa sústreďujú na to, aby mali digitálne služby štátu jednoduchosť, zmysluplnosť a aby zodpovedali trhovým cenám. Snažia sa o zvýšenie transparentnosti a efektívnosti vynakladania verejných zdrojov a participáciu odbornej verejnosti pri elektronizácii verejnej správy.
Združenie existuje od roku 2016 a svoju inšpiráciu čerpá aj v krajinách, ktoré sú na popredných miestach kvality elektronizácie verejnej správy.
Ako doterajšie výsledky práce združenie v roku 2019 uvádza nasledovné:
Slovensko.Digital ponúka možnosť spolupráce odbornej i laickej verejnosti v snahe o zlepšenie slovenského IT.
Motu proprio

Motu proprio () označuje v právnickej terminológii oficiálny akt prijatý bez formálnej požiadavky iných strán. V niektorých jurisdikciách sa pre toto používa pojem "sua sponte".
V katolíckom kánonickom práve označuje dokument vydaný pápežom z vlastnej iniciatívy a podpísaný ním. Tento typ dokumentu môže by adresovaný celej Cirkvi, jej časti, alebo aj jednotlivcom. 
Dokument vydaný ako motu proprio je právoplatný, aj keď sa zistí, že dôvody jeho vydania sú nepravdivé alebo podvodné, čo by za normálnych okolností spôsobilo neplatnosť dokumentu. Jeho platnosť je založená na jeho vydaní pápežom z vlastnej iniciatívy, nie na základe uvedenia dôvodov.
Prvé "motu proprio" bolo promulgované pápežom Inocentom VIII. v roku 1484. Aj v súčasnosti predstavuje bežnú formu pápežského reskriptu.
Nataša Novotná

Nataša Novotná (* 29. október 1977, Opava) je česká tanečníčka, choreografka, lektorka, spoluzakladateľka súboru 420PEOPLE a zakladateľka Kyliánovho nadačného fondu v Prahe.
Štúdium.
Detstvo prežila na Morave v obci Dobroslavice. Absolvovala Janáčkovo konzervatórium v Ostrave.
Profesijné pôsobenie.
Zahraničný angažmán.
V roku 1997 bola angažovaná v holandskom súbore Nederlands Dans Teater 2 (NDT2) vedenom Jiřím Kyliánom. V rokoch 20002002 tancovala vo švédskom Göteborgs Operan Ballet a od roku 2002 bola členkou hlavného súboru Nederlands Dans Teater (NDT1).
Spolupracovala s poprednými svetovými choreografmi, napr. J. Kyliánom, O. Naharinom, W. Forsythom, M. Ekom, C. Pite, M. Tancard a ďalšími.
Od roku 2007 pracuje nezávisle, venuje sa súčasnému tancu, spolupracovala ako tanečníčka s poprednými svetovými scénami a choreografmi, napr. Tero Saarinen Company vo Fínsku, Korzo Theater v Holandsku, ďalej napr. so sólistom talianskej La Scaly Robertom Bollom alebo s londýnskym Sadler's Wells v predstavení so Sylvie Guillem.
420PEOPLE.
Spolu s bývalým kolegom z NDT Václavom Kunešom a manažérom Ondrejom Kotrčom založila v roku 2007 súbor súčasného tanca 420PEOPLE, ktorého bola do roku 2016 výkonnou riaditeľkou. Názov súboru evokuje český pôvod – "420" je telefónne predčíslie pre Česko.
Súbor vystupuje pravidelne aj v zahraničí (napr. Francúzsko, Španielsko, Nemecko, Mexiko, Holandsko, Fínsko, Nórsko, Japonsko, Spojené kráľovstvo, a i.) a tiež na českých scénach (napr. Národné divadlo v Prahe, Národné divadlo moravskoslezské).
Súbor organizuje účasť významných zahraničných umelcov na akciách v Česku – zúčastnili sa napr. Ohad Naharin, Abou Lagraa, Jo Stromgren, Ann Van den Broek, Sidi Larbi Cherkaoui a ďalšie.
Kyliánov nadačný fond v Prahe.
Po dekáde pôsobenia za súbor 420PEOPLE, založila v roku 2017 "Kyliánov nadačný fond v Prahe".
Pohybový jazyk Gaga a ďalšia činnosť.
Ako pedagogička vyučuje na tanečných konzervatóriách, AMU v Prahe a v súboroch v Česku a v zahraničí. Je lektorkou tanečného Štúdia Novej scény, ktoré ponúka lekcie súčasného i klasického tanca, od roku 2017 vyučuje pohybový jazyk Gaga, vyvinutý svetoznámym choreografom Ohadom Naharinom. Angažuje sa v iniciatívach na podporu českého súčasného tanca a je členkou správnej rady profesijnej organizácie Vízia tanca.